CELEX: 32012D0528
Language: et
Date: 2012-09-24 00:00:00
Title: Nõukogu otsus nr 528/2012/EL, 24. september 2012 , millega muudetakse otsust 2001/822/EÜ ülemeremaade ja -territooriumide assotsieerimise kohta Euroopa Ühendusega (ülemeremaade ja -territooriumide assotsieerimise otsus)

29.9.2012   
            
            
               ET
            
            
               Euroopa Liidu Teataja
            
            
               L 264/1
            
         NÕUKOGU OTSUS nr 528/2012/EL,
   24. september 2012,
   millega muudetakse otsust 2001/822/EÜ ülemeremaade ja -territooriumide assotsieerimise kohta Euroopa Ühendusega (ülemeremaade ja -territooriumide assotsieerimise otsus)
   EUROOPA LIIDU NÕUKOGU,
   võttes arvesse Euroopa Liidu toimimise lepingut, eriti selle artiklit 203,
   võttes arvesse Euroopa Komisjoni ettepanekut,
   olles edastanud seadusandliku akti eelnõu riikide parlamentidele,
   pärast konsulteerimist Euroopa Parlamendiga,
   toimides seadusandliku erimenetluse kohaselt
   ning arvestades järgmist:
   
               (1)
            
            
               Euroopa Ülemkogu 29. oktoobri 2010. aasta otsusega 2010/718/EL Saint-Barthélemy saare staatuse muutmise kohta Euroopa Liidu suhtes (1) muudetakse aluslepingut, eelkõige selle II lisa, lisades Saint-Barthélemy saare nende ülemeremaade ja -territooriumide loetellu, kelle suhtes kohaldatakse aluslepingu neljandat osa.
            
         
               (2)
            
            
               Nõukogu otsusega 2001/822/EÜ (2) kehtestatakse ülemeremaade ja -territooriumide (edaspidi „ÜMTd”) majandusliku ja sotsiaalse arengu edendamise ning nende ja liidu vaheliste majandussuhete parandamise õiguslik raamistik. Otsuse 2001/822/EÜ I A lisas on esitatud nende ÜMTde loetelu, keda nimetatud otsuse artikli 1 lõikes 2 nimetatud assotsieerimine hõlmab.
            
         
               (3)
            
            
               Otsust 2001/822/EÜ kohaldatakse kuni 31. detsembrini 2013. Seepärast tuleb kõnealuse otsuse I A lisa muuta, et võtta arvesse Saint-Barthélemy saare, millest sai alates 1. jaanuarist 2012 ülemereterritoorium, staatuse muutumist liidu suhtes.
            
         
               (4)
            
            
               Otsust 2010/718/EL kohaldatakse alates 1. jaanuarist 2012. Seepärast tuleks Saint-Barthélemy saare suhtes alates 1. jaanuarist 2012 kohaldada otsuses 2001/822/EÜ ÜMTde suhtes sätestatud soodsaid tingimusi, mis ei pane neile muid kui arengu finantseerimisalase koostööga seotud kohustusi. Prantsusmaa on võtnud kohustuse, et ei taotle Saint-Barthélemy saarele rahastamisperioodil 2007–2013 Euroopa Arengufondist vahendeid,
            
         ON VASTU VÕTNUD KÄESOLEVA OTSUSE:
   Artikkel 1
   Otsuse 2001/822/EÜ I A lisas lisatakse Saint-Pierre’i ja Miqueloni ning Arubat tähistavate taanete vahele järgmine taane:
   
               „—
            
            
               Saint-Barthélemy,”.
            
         Artikkel 2
   Käesolev otsus jõustub järgmisel päeval pärast selle avaldamist Euroopa Liidu Teatajas.
   Otsuse 2001/822/EÜ artikleid 1–9; artikleid 34, 35 ja 38, artikli 39 lõikeid 1 ja 7, artikli 45 lõiget 1, lõike 2 punkti a ja lõiget 3 ning artikleid 57 ja 58 kohaldatakse Saint-Barthélemy saare suhtes alates 1. jaanuarist 2012.
   Artikkel 3
   Käesolev otsus on adresseeritud liikmesriikidele.
   
      Brüssel, 24. september 2012
      
         
            Nõukogu nimel
         
         
            eesistuja
         
         A. D. MAVROYIANNIS
      
   
   
      (1)  ELT L 325, 9.12.2010, lk 4.
   
      (2)  EÜT L 314, 30.11.2001, lk 1.